अर्थुङ्गे (वनस्पति)

अर्थुङ्गे पोथ्रा वर्गमा पर्ने औषाधीय गुण भएको वनस्पति हो । एकदलीय यो वनस्पति २-३ फिट अग्लो रातो डाँठ भएको हुन्छ । यसमा भदौतिर कालो फुल लाग्ने र कार्तिकतिर पाक्ने तिखो कुरो फलको रूपमा लाग्ने गर्दछ । यसको कुरोलाई पानी अथवा थुकले भिजाउँदा घडीको सुइ घुमेजस्तो घुम्ने गर्दछ । अरथुङ्गेको जरा गुलियो हुन्छ, कलिलोमा खाए यसले भोक मेटाउँछ । नेपालको पहाडी भूभागमा यसलाई घर तथा गोठको छाना छाउन खरको रूपमा प्रयोग गरिन्छ । अरथुङ्गेको घाँस घरपालुवा जनावरलाई खुवाउन प्रयोग गरिन्छ ।  घरपालुवा जनावरलाई अरथुङ्गेको घाँस खुवाउनाले पशुहरूको दूधमा घिउ धेरै लाग्ने गर्दछ ।

औषधीय गुण
अरथुङ्गेको बीउलाई पिँस्दा पिठो निस्कन्छ । जसको सेवनले चिसो, रूघा, खोकी, बाथ जस्ता रोगहरूबाट छुटकारा मिल्छ भने शरिरलाई यसले बल प्रदान गर्दछ । दैनिक रूपमा १/१ माना काँढापानी बनाएर खानाले विषेश फाइदा हुन्छ ।
चित्र दिर्घा

यो पनि हेर्नुहोस्

सन्दर्भ सामग्रीहरू

बाह्य कडीहरू

श्रेणी:जडीबुटी
श्रेणी:नेपालमा पाइने वनस्पतिहरू
श्रेणी:फूल फुल्ने वनस्पति
श्रेणी:घाँसहरू